 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINĀTS

ar Madonas novada pašvaldības domes

27.12.2024. lēmumu Nr. 756

(protokols Nr. 26, 19. p.)

**Biznesa ideju konkurss “Madona var labāk!”**

**NOLIKUMS**

1. **VISPĀRĪGIE NOTEIKUMI**
	1. Nolikums nosaka kārtību kādā tiek piešķirts Madonas novada pašvaldības līdzfinansējums personām, kuras vēlas uzsākt uzņēmējdarbību un uzņēmumiem (turpmāk - Pretendents) biznesa ideju projektiem uzņēmējdarbības uzsākšanai vai attīstībai (turpmāk – projekti) Madonas novada administratīvajā teritorijā.
	2. Konkursu rīko Madonas novada pašvaldība (turpmāk – Pašvaldība), juridiskā adrese Saieta laukums 1, Madona, Madonas novads, LV 4801.
	3. Konkursa nolikumu apstiprina Madonas novada dome.
	4. Konkursa mērķis ir veicināt Madonas novada uzņēmējdarbības vides attīstību un konkurētspēju, sekmējot jaunu produktu un pakalpojumu attīstību, nodrošinot produktivitātes uzlabošanos, jaunāko tehnoloģiju ieviešanu, nodarbinātības veicināšanu un iedzīvotāju labklājības un dzīves kvalitātes paaugstināšanos kopumā.
	5. Konkursa nolikumā lietotie termini:
	6. grants – konkursa ietvaros piešķirtais līdzfinansējums komercdarbības uzsākšanai vai attīstībai;
	7. atbalstāmās izmaksas – izdevumi, kas līdzfinansējami konkursa ietvaros;
	8. neatbalstāmās izmaksas – izdevumi, kas nav līdzfinansējami konkursa ietvaros;
	9. MVK – atbilst sīko (mikro), mazo un vidējo saimnieciskās darbības subjektu (komercsabiedrību) statusam, atbilstoši Ministru kabineta 2014. gada 16. decembra noteikumiem Nr. 776 "Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam" un atbilst Eiropas Komisijas (EK) regulas Nr.651/2014 1. pielikumā noteiktajai definīcijai, kurā uzmanība tiek pievērsta ne tikai darbinieku skaita un finanšu robežvērtībām, pēc kurām nosaka uzņēmumu kategoriju, bet arī tam, vai uzņēmums, kas pretendē uz MVK statusu, ir saistīts ar citiem uzņēmumiem, t.i., gan tam, kam pieder kapitāla daļas vai balsstiesības uzņēmumā, gan arī tam, vai šim uzņēmumam un tā īpašniekiem pieder kapitāla daļas vai balsstiesības citos uzņēmumos.
	10. *de minimis* atbalsts - saimnieciskās darbības veicējam piešķirts komercdarbības atbalsts saskaņā ar Komisijas 2023.gada 13.decembra regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 2023/2831);
	11. viens vienots uzņēmums atbilst Komisijas Regulas Nr.2023/2831 2.panta 2.punktā noteiktajai „viena vienota uzņēmuma” definīcijai.
2. Konkursa īstenošanai tiek piešķirts finansējums EUR 65 000 (sešdesmit pieci tūkstoši euro) apmērā no Madonas novada Centrālās administrācijas Attīstības nodaļas 2025.gada budžeta līdzekļiem.
3. Konkursa pieteikumu var iesniegt Uzņēmumu reģistrā reģistrēta juridiska persona vai persona, kas plāno uzsākt uzņēmējdarbību, kuras faktiskā saimnieciskā darbība tiek veikta Madonas novada administratīvajā teritorijā vai kura plāno biznesa idejas projekta īstenošanai to veikt Madonas novada administratīvajā teritorijā un kas atbilst MVK kategorijas nosacījumiem.
4. Pašvaldības grantu nepiešķir:
	1. Pretendentam, ja pret to ir ierosināta tiesiskās aizsardzības procesa lieta, tiek īstenots tiesiskās aizsardzības process, tam ir pasludināts maksātnespējas process vai tas atbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru;
	2. Pretendentam, kuram pastāv nodokļu un/vai citu valsts vai pašvaldības noteikto obligāto maksājumu parāds uz konkursa pieteikuma iesniegšanas brīdi;
	3. Pretendentam, pret kuru ir tikuši piemēroti Krimināllikumā noteiktie piespiedu ietekmēšanas līdzekļi;
	4. Pretendentam, kura dalībnieki, amatpersonas vai patiesā labuma guvēji ir darba tiesiskajās attiecībās ar Pašvaldību vai tās iestādēm.
	5. Pretendentam, kurā Pašvaldība ir kapitāla daļu turētājs.
5. Vienam atbalsta saņēmējam finansiālā atbalsta summa (grants) nepārsniedz:
	1. 6000 EUR (*seši tūkstoši euro*) - Pretendentam, kurš reģistrēts ne senāk kā 12 mēnešus pirms pieteikuma iesniegšanas dienas un faktiskā saimnieciskā darbība tiek veikta Madonas novada administratīvajā teritorijā, vai fiziskai personai, kas ir gatava uzsākt uzņēmējdarbību Madonas novada administratīvajā teritorijā, ja pieteiktā projekta ietvaros tiek nodrošināts līdzfinansējums vismaz 20 % apmērā no projekta kopējām izmaksām, kā arī 12 mēnešu laikā pēc saimnieciskās darbības uzsākšanas ir plānots izveidot vismaz 1 pilnas slodzes darbavietu.
	2. 6000 EUR (seši *tūkstoši* euro) - Pretendentam, kurš reģistrēts ne senāk kā 12 mēnešus pirms pieteikuma iesniegšanas dienas un kuram Sociālā uzņēmuma likumā noteiktajā kārtībā piešķirts Sociālā uzņēmuma statuss un faktiskā saimnieciskā darbība tiek veikta Madonas novada administratīvajā teritorijā, ja pieteiktā projekta ietvaros tiek nodrošināts līdzfinansējums vismaz 10 % apmērā no projekta kopējām izmaksām, kā arī 12 mēnešu laikā pēc saimnieciskās darbības uzsākšanas ir plānots izveidot vismaz 1 pilnas slodzes darbavietu.
	3. 2000 EUR (divi *tūkstoši* euro) - Pretendentam, kura saimnieciskās darbības reģistrācijas datums pieteikuma iesniegšanas dienā ir senāks par 12 mēnešiem un faktiskā saimnieciskā darbība tiek veikta Madonas novada administratīvajā teritorijā, ja pieteiktā projekta ietvaros tiek nodrošināts līdzfinansējums vismaz 20 % apmērā no projekta kopējām izmaksām.
	4. 2000 EUR (divi *tūkstoši* euro) - Pretendentam, kurš reģistrēts senāk par 12 mēnešiem un kuram Sociālā uzņēmuma likumā noteiktajā kārtībā piešķirts Sociālā uzņēmuma statuss un faktiskā saimnieciskā darbība tiek veikta Madonas novada administratīvajā teritorijā, ja pieteiktā projekta ietvaros tiek nodrošināts līdzfinansējums vismaz 10 % apmērā no projekta kopējām izmaksām.
6. Pretendents (atbilstoši MVK definīcijai) biznesa ideju konkursa “Madona var labāk!” ietvaros var saņemt Pašvaldības grantu tikai vienam biznesa idejas projektam.
7. Par atbalstāmām tiek noteiktas izmaksas, kas tieši saistītas ar uzņēmējdarbības uzsākšanu un attīstību, ieguldījumiem uzņēmējdarbības pamatlīdzekļos, kā arī nemateriāliem ieguldījumiem - iekārtu, materiālu, instrumentu, informācijas un telekomunikāciju tehnoloģiju iegāde (t.sk. transportēšana, uzstādīšana u.c.), specifiskas tehnikas un/vai iekārtas iegāde (t.sk. iekārtu transportēšana, uzstādīšana, darbinieku apmācība u.c.), pieslēgumu (ceļa, elektrības, kanalizācijas, komunikāciju u.c.) būvniecība, rekonstrukcija un remonts, ražošanas ēku būvniecība, rekonstrukcija un remonts, vizuālo/informatīvo materiālu izveide un uzstādīšana, licenču saņemšana, patentu reģistrācija, specifiska rakstura programmatūras iegāde un citiem pamatotiem izdevumiem, kas tieši saistīti ar uzņēmējdarbības uzsākšanu vai attīstību.
8. Ja Pretendents ir pievienotās vērtības nodokļu maksātājs (turpmāk- PVN), PVN izmaksas nav attiecināmas.
9. Par neatbalstāmām izmaksām tiek noteiktas izmaksas, kas radušās pirms līguma par granta piešķiršanu ar Pašvaldību noslēgšanas, konkursa pieteikuma sagatavošanas izmaksas, uzņēmuma reģistrācijas izmaksas, telpu uzturēšanas un projekta vadības izmaksas, darba alga, procentu maksājumi, maksa par finanšu transakcijām, valūtas maiņas komisijas maksājumi un valūtas svārstību radītie zaudējumi, naudas sodi, līgumsodi, nokavējuma procenti, īpašuma vai kapitāldaļu iegāde un citas izmaksas, kuru segšana neveicina biznesa idejas ilgtermiņa attīstību.
10. Grantu nepiešķir projektiem, kas saistīti ar tirdzniecības nozari (vairumtirdzniecība un mazumtirdzniecība), finanšu starpniecības nozari (finanšu un apdrošināšanas darbības), komercpakalpojumu nozari (operācijas ar nekustamo īpašumu, iznomāšana un ekspluatācijas līzings), azartspēļu nozari (azartspēles un derības), ieroču un munīcijas ražošanu un iegādi, sezonāla rakstura pakalpojumu sniegšanu.
11. *De minimis* atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs un šī Nolikuma 14. punktā, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šo Nolikumu.
12. Biznesa idejas realizēšanai, atbalsta Pretendentam netiek ierobežota papildu finansējuma piesaiste no citām komercdarbības atbalsta programmām, attiecībā uz izmaksām, kas nav attiecinātas šī konkursa pieteikumā.
13. Šī Nolikuma ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota. Grantu piešķir, ievērojot Komisijas regulas Nr.2023/2831 7.panta 3.punktā un 8.pantā minēto spēkā esamības termiņu, t.i., līdz 2031.gada 30. jūnijam.
14. **KONKURSA PIETEIKUMS**
15. Konkursa pieteikums sastāv no:
	1. aizpildīta un parakstīta pieteikuma (*nolikuma 1.pielikums*);
	2. naudas plūsmas prognozes 2 gadiem pa mēnešiem;
	3. biznesa idejas īstenotāja jeb projekta vadītāja biogrāfijas apraksta (CV);
	4. saimnieciskās darbības 2024.gada pārskata vai operatīvā pārskata;
	5. *de minimis* atbalsta uzskaites sistēmā sagatavotās veidlapas izdruka vai pieteikumā norādīta sistēmā izveidotās un apstiprinātās pretendenta veidlapas identifikācijas numura, ievērojot normatīvos aktus par *de minimis* atbalsta uzskaites sistēmas piešķiršanas kārtību;
	6. pieteikumam var pievienot arī citus šajā nolikumā neminētus materiālus un paraugus, kas sniedz priekšstatu par plānotā projekta īstenošanu.
16. Konkursa pieteikumam un tā pielikumiem ir jābūt sagatavotiem latviešu valodā, datorrakstā, ieteicamais burtu lielums - 12.
17. Konkursa Pretendents ir atbildīgs par konkursa pieteikumā ietvertās informācijas patiesumu, ko apliecina pieteikumu parakstot. Konkursa pieteikums jāparaksta personai ar paraksta tiesībām (jāpievieno paraksta tiesības apliecinošs dokuments) vai pilnvarotai personai (jāpievieno pilnvara, kas apliecina personas tiesības parakstīt konkursa pieteikumu).
18. **PIETEIKUMU IESNIEGŠANA**
19. Konkursa pieteikuma iesniegšana:
	1. Konkursa pieteikumu, parakstītu ar drošu elektronisku parakstu, var iesniegt nosūtot uz e-pasta adresi – *pasts@madona.lv*;
	2. Konkursa pieteikumu var iesniegt personīgi Madonas novada Centrālajā administrācijā, Saieta laukums 1, Madona, LV 4801, 101.kab.;
	3. Konkursa pieteikumu var nosūtīt pa pastu Madonas novada pašvaldībai, Saieta laukums 1, Madona, LV-4801, ar norādi – “Biznesa ideju konkursam “Madona var labāk!”” (*datums uz pasta nosūtīšanas zīmoga nedrīkst būt vēlāks par konkursa pieteikumu iesniegšanas termiņu*);
	4. Papildus iesniegtajam oriģināleksemplāram, iesūtīt konkursa pieteikuma elektronisko versiju uz e-pasta adresi *uznemejdarbiba@madona.lv*.
20. Konkursa nolikums, pieteikuma veidlapa un informācija par konkursa norisi ir publicēta Madonas novada pašvaldības tīmekļa vietnēs www.madona.lv un [www.businessmadona.lv](http://www.businessmadona.lv).
21. Konkurss norisinās no 2025.gada 1.februāra līdz 30.decembrim. Konkursa pieteikumus var iesniegt no brīža, kad Madonas novada dome apstiprinājusi konkursa nolikumu.
22. Konkursa pieteikumu iesniegšana un izskatīšana 2025.gadā tiek noteikta 4 reizes gadā. Konkursa pieteikumu iesniegšanas termiņi ir līdz:
	1. 2025.gada 31.marta plkst.16:00;
	2. 2025.gada 30.maija plkst.16:00;
	3. 2025.gada 29.augusta plkst. 16:00;
	4. 2025.gada 31.oktobra plkst. 16:00;
	5. saņemot vismaz 3 uzņēmējdarbības jomas grantu konkursu pieteikumus, to izskatīšana var tikt organizēta papildus noteiktajiem termiņiem.
23. Pieteikums, kas nebūs iesniegts atbilstoši nolikuma prasībām, netiks virzīts izvērtēšanai.
24. Pieteikums, kas tiks iesniegts pēc 24.1., 24.2., 24.3. punktos minētā datuma, tiks virzīts izvērtēšanai uz nākamo komisijas sēdi.
25. Iesniegtie Konkursa pieteikumi atbalsta pretendentiem netiek izsniegti atpakaļ (*neattiecas uz fiziskiem preču paraugiem, ja tādi pievienoti un ja pieteikumā norādīts, ka atbalsta pretendents vēlas tos saņemt atpakaļ*).
26. **PIETEIKUMA IZVĒRTĒŠANA UN LĒMUMA PIEŅEMŠANA**
27. Konkursa pieteikumu vērtēšana notiek divās kārtās:
	1. pirmajā kārtā tiek noteikta konkursa pieteikumu atbilstība administratīvajiem vērtēšanas kritērijiem (*nolikuma 2.pielikums*). Konkursa pieteikums, kas saņēmis vismaz vienu vērtējumu „Nē”, tiek noraidīts un netiek virzīts uz otro vērtēšanas kārtu;
	2. otrajā kārtā konkursa pieteikumus izvērtē un lēmumu par Pašvaldības granta piešķiršanu pieņem ar Pašvaldības izpilddirektora rīkojumu izveidota konkursa pastāvīgā konsultatīvā vērtēšanas komisija (turpmāk - vērtēšanas komisija) 8 locekļu sastāvā – pašvaldības pārstāvji, uzņēmēji un nozares eksperti. Konkursa pieteikumi tiek vērtēti pēc sekojošiem kvalitatīvajiem kritērijiem:
		1. projekta izstrādes kvalitāte - apraksta precizitāte, izdevumu tāmes pamatotība un pārskatāms noformējums;
		2. iespēja nodrošināt profesionālu projekta īstenošanas līmeni un kvalitāti;
		3. projekta argumentācija;
		4. projekta ilgtspēja un konkurētspēja;
		5. nodarbināto skaits uzņēmumā;
		6. prognozētā preču vai pakalpojumu tirgus paplašināšanās.
	3. papildus pirms līguma parakstīšanas par granta piešķiršanu, tiek pārbaudīts, vai Pretendents atbilst Komisijas regulā Nr. 2023/2831 noteiktajiem atbalsta piešķiršanas nosacījumiem.
28. Vērtēšanas komisijas locekļi paraksta konfidencialitātes apliecinājumu par pretendentu iesniegtās informācijas neizpaušanu un idejas nenodošanu īstenošanai trešajām personām.
29. Vērtēšanas komisija, iepazinusies ar iesniegtajiem pieteikumiem, nosaka laiku un uzaicina pretendentu klātienē sniegt savas biznesa idejas prezentāciju un atbildēt uz vērtēšanas komisijas uzdotajiem jautājumiem. Par biznesa idejas prezentēšanas laiku katram pretendentam tiek paziņots individuāli uz pieteikumā norādīto e-pasta adresi. Pretendentam sava biznesa ideja jāprezentē maksimums 7 (septiņās) minūtēs brīvi izvēlētā formā.
30. Vērtēšanas komisija ir lemttiesīga, ja tās darbā piedalās ne mazāk kā 6 komisijas locekļi.
31. Konkursa pieteikumu vērtē katrs komisijas loceklis, pēc punktā 28.2. minētajiem kritērijiem. Lēmumu vērtēšanas komisija pieņem atklāti balsojot.
32. Pašvaldības grants projektam līdz 2000 EUR tiek piešķirts, ja par projekta atbalstīšanu nobalso vismaz 4 vērtēšanas komisijas locekļi. Ja projekta pieprasītais finansējums ir virs 2000 EUR, tad grants tiek piešķirts, ja par projekta atbalstīšanu nobalso vismaz 6 vērtēšanas komisijas locekļi.
33. Vērtēšanas komisija var pieņemt lēmumu atbalstīt projektu daļēji vai noraidīt to.
34. Vērtēšanas komisijas lēmums atbalsta pretendentiem tiek paziņots rakstiski uz granta pretendenta konkursa pieteikumā norādīto e-pasta adresi ne vēlāk kā 5 (piecu) darba dienu laikā no tā pieņemšanas brīža.
35. Madonas novada pašvaldības pienākums ir veikt *de minimis* atbalsta uzskaiti un piešķiršanu atbilstoši Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība”, kas ietver pienākumu Pašvaldībai pārbaudīt *de minimis* atbalsta uzskaites sistēmā sagatavoto pretendenta veidlapu un vienas darba dienas laikā pēc lēmuma pieņemšanas reģistrēt sistēmā piešķirto atbalstu.
36. Par *de minimis* atbalsta piešķiršanas brīdi tiek noteikts biznesa idejas īstenotāja līguma par līdzfinansējuma piešķiršanu ar Pašvaldību parakstīšanas datums.
37. Madonas novada pašvaldība uzglabā visus ar *de minimis* atbalsta piešķiršanu saistītos datus 10 (desmit) gadus sākot no dienas, kurā ir piešķirts pēdējais atbalsts saskaņā ar šo nolikumu, savukārt, atbalsta saņēmējs – 10 (desmit) gadus no konkrētā *de minimis* atbalsta piešķiršanas dienas.
38. **LĪGUMA SLĒGŠANAS UN ATSKAITĪŠANĀS KĀRTĪBA**
39. Pašvaldība slēdz līgumu ar atbalstītās biznesa idejas īstenotāju par projekta īstenošanu un piešķirtā granta izlietošanu. Līgums abām pusēm par līdzfinansējuma piešķiršanu jānoslēdz 1 (viena) mēneša laikā no lēmuma spēkā stāšanās dienas. Pretējā gadījumā lēmums par granta piešķiršanu zaudē spēku un Pašvaldībai ir tiesības neslēgt līgumu un neizmaksāt grantu.
40. Biznesa ideja jāīsteno 6 (*sešu*) mēnešu laikā no līguma ar Pašvaldību noslēgšanas brīža.
41. Projekta uzraudzības periods ir 3 (*trīs*) gadi.
42. Atbalsta saņēmējs 1 (*viena*) mēneša laikā pēc projekta īstenošanas beigu termiņa un līdzekļu izlietojuma iesniedz Madonas novada Centrālās administrācijas Attīstības nodaļā (Saieta laukums 1, Madona vai elektroniski parakstītu uz e-pasta adresi *uznemejdarbiba@madona.lv*) pārskatu par projekta ieviešanas gaitu un piešķirtā Pašvaldības granta izlietojumu (*nolikuma 3.pielikums*).
43. Atbalsta saņēmējam ir pienākums iesniegt pārskatus par saimnieciskās darbības rezultātiem pirmajos 3 (*trīs*) darbības gados pēc projekta mērķa īstenošanas, atbilstoši līdzfinansējuma līgumā noteiktajiem termiņiem.
44. Atbalsta saņēmējam pēc pirmā darbības gada jāatskaitās vērtēšanas komisijai par paveikto iepriekš saskaņotā laikā.
45. Ja projekta uzraudzības periodā nav izpildīti projekta vai finansējuma līguma nosacījumi, piešķirtais grants nav izmantots atbilstoši konkursa pieteikumā paredzētajam mērķim, nav iesniegts līgumā noteiktais pārskats par granta izlietojumu vai ikgadējais saimnieciskās darbības pārskats, saimnieciskā darbība nav uzsākta noteiktajā termiņā vai netiek veikta regulāri, tad Madonas novada pašvaldības biznesa ideju konkursa “Madona var labāk!” konsultatīvā vērtēšanas komisija lemj par piešķirtā granta atmaksu vai iegādāto materiālo vērtību nodošanu Pašvaldībai.
46. Ja tiek pārkāpti Komisijas regulas Nr.2023/2831 nosacījumi, saimnieciskās darbības veicējam (atbalsta saņēmējam) ir pienākums atmaksāt atbalsta sniedzējam projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
47. Atbalsta saņēmējs līdzfinansējumu atmaksā Pašvaldībai 10 (desmit) dienu laikā pēc Pašvaldības rakstiska pieprasījuma saņemšanas.
48. Pašvaldībai ir tiesības uzraudzības laikā, 3 (trīs) gadus no līguma noslēgšanas brīža, veikt pārbaudes atbalsta saņēmēja darbības vietā, lai pārliecinātos par:
	1. iegādāto materiālo vērtību atrašanos uzņēmējdarbības veikšanas vietā;
	2. iegādāto materiālo vērtību atbilstību pieteikumā un līgumā minētajām;
	3. uzņēmējdarbības norisi.
49. Pašvaldībai ir tiesības projekta ieviešanas un īstenošanas laikā pieaicināt ekspertus, lai pārliecinātos par projekta atbilstību projekta pieteikumā iesniegtai informācijai un tirgus situācijai.
50. Pašvaldībai ir tiesības atbalsta Pretendentam pieprasīt iesniegt papildu informāciju par konkursa pieteikumā norādīto aktivitāšu realizācijas gaitu.
51. Pašvaldība, piešķirot atbalsta saņēmējam *de minimis* atbalstu, pārbauda, ka plānotais *de minimis* atbalsts kopā ar iepriekšējos trīs gados no atbalsta piešķiršanas dienas piešķirto *de minimis* atbalstu viena vienota uzņēmuma līmenī nepārsniedz 300 000 euro. Ja atbalsta apmērs, kuru plānots piešķirt atbilstoši nolikumam, kopā ar iepriekšējos trīs gados no atbalsta piešķiršanas dienas piešķirto *de minimis* atbalstu viena vienota uzņēmuma līmenī pārsniedz Komisijas regulas Nr.2023/2831 3.panta 2.punktā noteikto robežlielumu, *de minimis* atbalstu piešķirt nav iespējams.
52. Projekta darbības gados uzņēmumam (*granta saņēmējam*) ir jāapmeklē vismaz 2 Pašvaldības Attīstības nodaļas organizētie pasākumi gadā (*semināri, apmācības, izstādes, tirdziņi*).
53. Sniedzot informāciju par īstenoto projektu, jebkurā ar projektu saistītā paziņojumā vai publikācijā jānorāda informāciju, ka “Projekts īstenots Madonas novada pašvaldības biznesa ideju konkursa “Madona var labāk!” finansējuma ietvaros”, kā arī jāizvieto šāda informācija projekta īstenošanas vietā.

*1. pielikums*

*Biznesa ideju konkursa “Madona var labāk!”*

*2025. gada nolikumam*

**BIZNESA IDEJU KONKURSS**

**“MADONA VAR LABĀK!”**

pieteikuma veidlapa

|  |  |
| --- | --- |
| Projekta pieteikuma iesniedzējs |  |

Saņemšanas reģistrācijas numurs un datums:
(*aizpilda Madonas novada pašvaldība*)

1. PROJEKTA APRAKSTS

1.1. Projekta nosaukums;

1.2. Projekta īstenošanas vieta;

1.3. Projekta kopējās izmaksas (t.sk. pašvaldības grants);

1.4. Projekta mērķis;

1.5. Esošās situācijas raksturojums:

* + 1. Vispārēja informācija par uzņēmumu,
		2. Produkta/ pakalpojuma apraksts,
		3. Tirgus situācija un konkurenti,
		4. Mārketinga plāns.

1.6. Projekta realizācija:

1.6.1. Projekta aktivitāšu plāns (*pamatojoties uz punktā 1.4.izvirzīto projekta mērķi, lūdzu, aprakstiet visas aktivitātes, kā projekta mērķis tiktu sasniegts, sniedziet par katru īsu aprakstu – skaidrojumu; šai sadaļai ir jāsniedz informācija, kas un kāpēc tiks izdarīts, lai tiktu sasniegts projekta mērķis*)*:*

|  |  |  |
| --- | --- | --- |
| Nr. | Aktivitātes nosaukums | Komentārs, pamatojums |
| 1. | ........ |  |
| 2. | ........ |  |

1.6.2. Projekta aktivitāšu plāna laika grafiks (lūdzu 1.6.1. punktā minētās aktivitātes salieciet laika grafikā, iekrāsojot tos mēnešus, kuros aktivitātes plānots ieviest, piem.1 - janvāris, 2 – februāris, utt.):

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Aktivitātes nosaukums | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1. | ... |  |  |  |  |  |  |  |  |  |  |  |  |
| 2. | .... |  |  |  |  |  |  |  |  |  |  |  |  |

1.6.3. Projekta ieviešanas riski;

1.6.4. Būvniecības darbi (*Ja Jūs projektā paredzat veikt būvniecības, rekonstrukcijas, remonta darbus, tad nepieciešams pievienot vai nu saskaņotus būvniecības projektus atbilstoši LR likumdošanai vai arī apliecinājumu, ka nepieciešamā dokumentācija tiks izstrādāta, saskaņota un iesniegta, ja tiks piešķirts Pašvaldības grants*);

1.6.5. Projekta efektivitāte (*ieguvumi no projekta realizācijas*);

1.6.6. Cita informācija (jebkura informācija, kas, Jūsuprāt, būtu noderīga un sniegtu pamatotāku informāciju, izvērtējot iesniegto projektu).

2. PROJEKTA BUDŽETS

2.1. Projekta kopējais budžets EUR (*t.sk. pašvaldības grants*).

2.2. Projekta budžeta atšifrējums:

(*informāciju sagatavot saskaņā ar aktivitāšu plānu punktā 1.6.1. Norādiet izmaksas EUR bez PVN, PVN norādiet atsevišķajā ailē*):

|  |  |  |
| --- | --- | --- |
| Aktivitātes nosaukums | Aktivitātes kopējās izmaksas (EUR) | Izmaksu atšifrējums un paskaidrojumi\* |
| 1. Aktivitāte „....” |  |  |
| 2. Aktivitāte „....” |  |  |
| .... |  |  |
| .... |  |  |
| Kopā bez PVN |  |  |
| PVN |  |  |
| KOPĀ ar PVN |  |  |

\**Pie izmaksu atšifrējuma norādiet arī to vai attiecīgā aktivitāte tiks segta no granta, pašu vai cita piesaistītā finansējuma.*

*\*\*Atbalstāmās izmaksas, kuras iespējams līdzfinansēt dotā konkursa ietvaros, ir norādītas Nolikuma 11.punktā.*

2.3 Finansēšanas plāns:

|  |  |  |
| --- | --- | --- |
| Finanšu avots | Kopsumma (EUR) | Procentdaļa (%) |
| Privātie līdzekļi |  |  |
| Pašvaldības grants  |  |  |
| Kredīts bankā |  |  |
| Cits |  |  |
| **KOPĀ** |  | 100% |

3.PROJEKTA PIETEIKUMA IESNIEDZĒJS

*\* Aizpilda, ja projekta iesniedzējs ir juridiska persona:*

|  |  |
| --- | --- |
| Pilns juridiskais nosaukums  |  |
| Juridiskais statuss |  |
| Juridiskā adrese un Kontaktadrese |  |
| Reģistrācijas Nr. |  |
| Nodokļu maksātāja reģistrācijas Nr. |  |
| PVN maksātāja reģistrācijas Nr. (ja piemērojams) |  |
| NACE klasifikators |  |
| *De minimis* veidlapas identifikācijas numurs |  |
| Kontaktpersona |  |
| Telefona Nr. |  |
| E-pasta adrese |  |
| Interneta mājas lapas adrese  |  |

|  |  |
| --- | --- |
| Bankas nosaukums: |  |
| SWIFT kods: |  |
| Konta numurs: |  |

*\* Aizpilda, ja projekta iesniedzējs ir fiziska persona:*

|  |  |
| --- | --- |
| Vārds Uzvārds |  |
| Juridiskais statuss |  |
| Deklarētā dzīvesvieta  |  |
| Kontaktadrese |  |
| Personas kods |  |
| Telefona Nr. |  |
| E-pasta adrese |  |

**APLIECINĀJUMS**

Parakstot šo pieteikumu apliecinu, ka:

* visi nolikumā un tā pielikumos minētie noteikumi ir skaidri saprotami un, iesniedzot šo pieteikumu, pieteikuma iesniedzējs tiem piekrīt;
* pieteikuma iesniedzējs atbilst visām konkursa nolikuma prasībām;
* gan pieteikumā, gan pielikumos iekļautā informācija atbilst patiesībai un ir spēkā esoša un projektam pieprasītais finansējums tiks izmantots atbilstoši projekta pieteikumā aprakstītajam;
* pret pieteikuma iesniedzēju nav ierosināta tiesiskās aizsardzības procesa lieta, netiek īstenots tiesiskās aizsardzības process, tam nav pasludināts maksātnespējas process, vai tas neatbilst normatīvajos aktos noteiktiem kritērijiem, lai pēc kreditora pieprasījuma piemērotu maksātnespējas procedūru;
* pieteikuma iesniedzējs, kura dalībnieki, amatpersonas vai patiesā labuma guvēji nav darba tiesiskajās attiecībās ar Pašvaldību vai tās iestādēm;
* pieteikuma iesniedzēja kapitāldaļu turētājs nav Pašvaldība;
* pieteikuma iesniedzējam nav nodokļu un citu valsts vai pašvaldību noteikto obligāto maksājumu parādi;
* pieteikuma iesniedzēja saimnieciskā darbība tiek veikta vai ir plānots to veikt Madonas novada administratīvajā teritorijā;
* nav zināmu iemeslu, kāpēc šis projekts nevarētu tikt īstenots vai varētu tikt aizkavēta tā izpilde, un apstiprinu, ka projektā noteiktās saistības var veikt projekta pieteikuma veidlapā noteiktajā termiņā.

|  |  |  |
| --- | --- | --- |
| *Paraksts* |  | *Amats, komercsabiedrība* *(juridiskai personai)* |

|  |  |  |
| --- | --- | --- |
| *Vārds Uzvārds* |  | *Datums* |

*2. pielikums*

*Biznesa ideju konkursa “Madona var labāk!”*

*2025. gada nolikumam*

|  |  |
| --- | --- |
| **Pieteikums Nr.** |  |

**Administratīvo vērtēšanas kritēriju veidlapa**

|  |  |  |
| --- | --- | --- |
| **Nr.** | **Kritērijs** | **Vērtējums** |
| **1.** | **Atbalsta pretendenta atbilstība** | **Jā** | **Nē** |
| 1.1. | Pretendents atbilst nolikuma 7.punktam |  |  |
| 1.2. | Saimniecisko darbību plānots veikt / saimnieciskā darbība tiek veikta Madonas novada administratīvajā teritorijā |  |  |
| 1.3. | Līdz šim nav saņemts grants biznesa ideju konkursa “Madona var labāk!” ietvaros |  |  |
| 1.4. | Pieteikumā norādītās aktivitātes nav saistītas ar Nolikuma 14.punktā noteiktajām neatbalstāmajām nozarēm |  |  |
| 1.5. | Pieteikumā norādītās aktivitātes nav saistītas ar Komisijas regulas Nr. 2023/2831 1.panta 1.punkta “e” un “f” apakšpunktā noteiktajām darbībām |  |  |
| **2.** | **Konkursa pieteikuma atbilstība** | **Jā** | **Nē** |
| 2.1. | Pieteikums iesniegts Pašvaldības administrācijā nolikumā noteiktajā kartībā (*termiņā, pilnībā aizpildīts, parakstīts*) |  |  |
| 2.2. | Iesniegta naudas plūsmas prognoze 2 gadiem pa mēnešiem |  |  |
| 2.3. | Iesniegts biznesa idejas īstenotāja jeb projekta vadītāja biogrāfijas apraksts (CV) |  |  |
| 2.4. | Nodokļu maksātājam nav VID administrēto nodokļu/nodevu vai pašvaldības noteikto obligāto maksājumu parādi |  |  |
| 2.5. | Iesniegts saimnieciskās darbības 2024.gada pārskats vai operatīvais pārskats  |  |  |
| 2.6. | Jaunais atbalsts projekta ietvaros nepārsniegs kopējo *de minimis* atbalsta robežlielumu  |  |  |
| 2.7. | Iesniegta *de minimis* atbalsta uzskaites sistēmā sagatavotās veidlapas izdruka vai norādīts pretendenta veidlapas identifikācijas numurs |  |  |
| 2.8. | Konkursa pieteikums un tā pielikumi ir sagatavoti latviešu valodā, datorrakstā |  |  |
| 2.9. | Konkursa pieteikums (*konkursa pieteikuma veidlapa un visi pielikumi*) ir iesniegts vienā cauršūtā oriģināleksemplārā / iesniegts elektroniski parakstīts |  |  |
| 2.10. | Pieteikuma elektroniskā versija iesniegta saskaņā ar Nolikumu. |  |  |
| 2.11. | Pieteikuma elektroniskās versijas saturs un apjoms pilnībā atbilst iesniegtajam pieteikuma oriģinālam. |  |  |
|  | **Lēmums (atbilst/neatbilst):** |  |

Datums: \_\_\_\_\_\_\_\_\_\_\_\_\_\_

*3. pielikums*

*Biznesa ideju konkursa “Madona var labāk!”*

*2025. gada nolikumam*

*.*

**PĀRSKATS PAR PROJEKTA ĪSTENOŠANU UN PAŠVALDĪBAS GRANTA IZLIETOŠANU**

|  |  |
| --- | --- |
| **Projekta nosaukums:**  |  |
| **Projekta īstenotājs:** |  |

1. **Projekta īstenošanas laiks**

|  |  |  |  |  |  |  |  |
| --- | --- | --- | --- | --- | --- | --- | --- |
| No |  |  |  | līdz |  |  |  |
|  | *gads* | *datums* | *mēnesis* |  | *gads* | *datums* | *mēnesis* |

1. **Informācija par projekta finansējuma apjomu**

|  |  |
| --- | --- |
| Madonas novada pašvaldības grants, EUR | Projekta kopējas izmaksas, EUR |
| Piešķirtā summa |  |  |
| Izlietotā summa |  |
| Atlikums |  |

**3. Projekta īss apraksts** *(ietver informāciju par projekta ieviešanas ģeogrāfisko vietu, mērķiem, sasniegtajiem rezultātiem un projekta ilgtspēju)*

|  |
| --- |
|  |

**4. Projekta ietvaros veiktie pasākumi**

|  |  |  |
| --- | --- | --- |
| Projektā īstenotās aktivitātes | Aktivitātes rezultāts | Aktivitātes dokumentāls apliecinājums |
|  |  |  |
|  |  |  |
|  |  |  |
|  |  |  |
|  |  |  |

**5. Izmaiņas projekta īstenošanas gaitā**

*Norādiet izmaiņas (ja tādas radušās) starp iesniegtajā projekta pieteikumā un faktiski realizētajām aktivitātēm un granta izlietojumu, paskaidrojot izmaiņu iemeslus*

|  |  |  |
| --- | --- | --- |
| Veiktās izmaiņas projekta aktivitātēs un granta izlietošanā | Izmaiņu iemesli | Izmaiņu sekas |
|  |  |  |
|  |  |  |
|  |  |  |

**6. Publicitāte**

*Aprakstiet, kāda veida publicitāte bija Jūsu projektam.*

|  |  |
| --- | --- |
| Publicitātes avots(atzīmēt ar X) | Apraksts(īss apraksts par projekta publicitāti attiecīgajā mēdijā) |
| *TV* |  |  |
| *Radio* |  |  |
| *Prese* |  |  |
| *Internets* |  |  |
| *Citi* |  |  |

**7. Projekta īstenošanas finanšu pārskats**

|  |  |  |  |  |  |  |  |
| --- | --- | --- | --- | --- | --- | --- | --- |
| Npk. | Maksājuma mērķis (pamatojums) | Maksājumus apliecinoša dokumenta nosaukums, numurs\* | Saņēmējs | Apmaksas datums | Summa, EUR | Darījumu apliecinoša dokumenta nosaukums, numurs\*\* | Darījuma datums |
| 1 |  |  |  |  | 0,00 |  |  |
| 2 |  |  |  |  | 0,00 |  |  |
| 3 |  |  |  |  | 0,00 |  |  |
| ... |  |  |  |  | 0,00 |  |  |
| **KOPĀ ( 1 + 2 + 3 + ...)** | **0,00** |   |   |

*\* Maksājumus apliecinoši dokumenti – dokumenti, kas apliecina apmaksas veikšanu (maksājumu uzdevumi, avansa norēķini, kases izdevumu orderis), kas satur visus nepieciešamos rekvizītus atbilstoši tiesību aktiem.*

*\*\* Darījumu apliecinoši dokumenti – dokumenti, kas apliecina darījumu veikšanu (pavadzīmes – rēķini, rēķins – faktūra, kvītis, līgumi, čeki, rīkojumi u.t.t.), kas satur visus nepieciešamos rekvizītus atbilstoši tiesību aktiem.*

*\*\*\* Visas dokumentu kopijas jāpievieno pārskatam.*

*Pielikumā: dokumentu kopijas uz \_\_\_\_ lapām.*

*Apstiprinu, ka Madonas novada pašvaldības piešķirtais grants izlietots paredzētajiem mērķiem, līgumā norādīto aktivitāšu īstenošanai un atbilstoši šim pārskatam.*

|  |  |  |  |  |
| --- | --- | --- | --- | --- |
|  |  |  |  |  |
| *(projekta īstenotājs - vārds, uzvārds)* |  | *(paraksts)* |  | *(datums)* |